     Z A P I S N I K
32. sjednice Vijeća Mjesnog odbora „Petar Zrinski“ održane 29.siječnja 2024. godine u prostorijama Mjesnog odbora “Petar Zrinski“, Primorska 32, s početkom u 17,00 sati.

NAZOČNI ČLANOVI VIJEĆA: Igor Javorović, Elizabeta Kobeščak, Krešimir Turkalj, Ivana Živčić, Tena Miličević, Luka Kerečin, Lucija Kerečin
Predsjedava Ivana Živčić, predsjednica Vijeća.
Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora.
Vijeće prihvaća tekst Zapisnika 31. sjednice Vijeća Mjesnog odbora „Petar Zrinski“ održane 15. prosinca 2023. godine, bez izmjena.

Vijeće jednoglasno utvrđuje dopunjeni i izmijenjeni dnevni red:
DNEVNI RED:
[bookmark: _heading=h.30j0zll]
1. Plan potreba za aktivnostima, programima i projektima unapređenja kvalitete života građana Mjesnog odbora „Petar Zrinski“ u 2024., donošenje
2. [bookmark: _heading=h.9snxs378owzt]Prijedlog Odluke o stavljanju izvan snage Urbanističkog plana uređenja „Savski park – istok“, mišljenje, daje se
3. [bookmark: _heading=h.qd1smpk20qgd]Prijedlog Odluke o stavljanju izvan snage Urbanističkog plana uređenja „Savski park – 
      zapad“, mišljenje, daje se
4.   Nacrt prijedloga Odluke o stavljanju izvan snage Urbanističkog plana uređenja groblja 
      Moravče, mišljenje, daje se
5.  Pitanja i prijedlozi

Ad. 1 Plan potreba za aktivnostima, programima i projektima unapređenja kvalitete života građana Mjesnog odbora „Petar Zrinski“ u 2024
Članovima vijeća je materijal dostavljen uz poziv za sjednicu.
U raspravi sudjeluju:
Gosp. Turkalj je izrazio sumnju da se Planom potreba za aktivnostima, programima i projektima unapređenja kvalitete života građana financiraju udruge bliske gradskoj vlasti te nemože podržati ovaj Plan potreba zbog prekratkog roka dobivanja materijala za sjednicu i dana sazivanja sjednice. 
[bookmark: _heading=h.1fob9te]Nakon rasprave Vijeće sa 6 glasova ZA i 1 PROTIV  donosi:
	
PLAN 

potreba za aktivnostima, programima i projektima unapređenja kvalitete života građana 

Mjesnog odbora "Petar Zrinski" u 2024.

	
Članak 1. 

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	Članak 2. 

Planirana sredstva iz članka 1. u Mjesnom odboru, u ukupnom iznosu od 4.000,00 eura, raspoređuju se za sljedeće aktivnosti: 

	1. ODGOJ I OBRAZOVANJE

	Naziv aktivnosti 
	Priroda unutarnjih dvorišta MO Petar Zrinski

	Opis aktivnosti  
	Provedba niza aktivnosti koje uključuju vrednovanje i promociju urbane bioraznolikosti sadržane u unutarnjim dvorištima kvarta. Aktivnosti uključuju organizaciju promatranja ptica za građane, inventarizaciju (popis vrsta) ptica, kukaca i biljaka unutarnjih dvorišta, organizaciju radionica za djecu i odrasle za izradu kućica ili hranilica za ptice i/ili hotela za kukce, izložbu fotografija vrsta unutarnjih dvorišta MO Petar Zrinski, organizaciju predavanja i diseminaciju edukativnih materijala o načinima na kojima se može djelovati kako bi se obogatila bioraznolikost dvorišta. U planiranje i provedbu aktivnosti biti će uključene škole koje provode izvannastavnu aktivnost Zajednica aktivnih građana (ZAG) i izborni predmet Škola i zajednica (ŠIZ), kao što su OŠ Petar Zrinski, X. gimnazija, škola Nikola Tesla, prirodoslovna škola Vladimir Prelog), predstavnici suvlasnika, gradska četvrt Donji Grad, a za provedbu aktivnosti angažirat će se Javna ustanova "Maksimir" za upravljanje zaštićenim područjima grada Zagreba i neprofitne organizacije koje pružaju usluge inventarizacije vrsta, organizacije radionica i promatranja ptica na području grada Zagreba.

	Cilj(evi) aktivnosti 
	Cilj aktivnosti je valorizacija unutarnjih dvorišta kvarta i podizanje svijesti o vrijednosti koje prirodne sastavnice unutar dvorišta imaju za njih, ali i za ukupnu bioraznolikost unutar grada. Također, kroz bolje razumijevanje biljaka i životinja koji nastanjuju ta dvorišta, cilj je smanjiti sukob, odnosno nelagodu koju građani imaju prema vranama, kao i podučiti na koji način se može upravljati krajobrazom u dvorištima kako bi se povećala raznolikost. Kroz ove aktivnosti stanovnike i suvlasnike potaknuti će se na ordžavanje i unaprijeđenje dvorišta u skladu s prirodom. 

	Datum održavanja
	Veljača - listopad 2024.

	Procijenjena vrijednost  
	2.000,00 eura

	 

	2. ZDRAVLJE I PREVENCIJA BOLESTI 

	Naziv aktivnosti 
	Proslava Globalnog tjedna sigurnosti cestovnog prometa i prateće prometno obrazovanje djece pješaka i obrazovanje roditelja o sigurnosti djece u prometu

	Opis aktivnosti  
	„Sigurniji put do škole“ - sigurnija mobilnost učenika pješaka po fazama:
1. Planiranje i Priprema
Uključuje suradnju s ravnateljicom i vijećem roditelja Osnovne škole "Petar Zrinski“ u svrhu informiranja o procesu istraživanja i važnosti sudjelovanja roditelja u istraživanju, definiranje svrhe istraživanja, ključnih pitanja i očekivanih rezultata, razvijanje metodologije istraživanja iodređivanje vrste podataka koji će se skupljati o prometnoj problematici na putu do škole. 
2. Prikupljanje podataka:
Uključivanje roditelja u prikupljanje podataka. Podaci se prikupljaju kroz anketu.
3. Analiza podataka
Statistička Analiza:
Prikupljeni podaci se analiziraju koristeći statističke metode kako bi se dobila kvantitativnaperspektiva o prometnoj problematici na putu do škole. Identificiraju se trendovi, uzorci i eventualna odstupanja.
Kvalitativna Analiza:
Uz statističku analizu, provodi se i kvalitativna analiza, s fokusom na razumijevanje iskustava roditelja i konteksta prometne problematike dječjeg sudjelovanja u prometu.
4. Terenska provjera podataka
Terenski obilazak identificiranih lokacija kako bi se stvarno ocijenila situacija. Uključuje bilježenje subjektivnih dojmova, fotografsko dokumentiranje stvarne situacije i dodatnu provjeru objektivnosti i točnost podataka kako bi se osigurala pouzdanost rezultata.
5. Izrada izvještaja
Na temelju analiza, izrađuje se strukturirani izvještaj „Sigurniji put do škole“ koji obuhvaća ključne rezultate, preporuke, interpretaciju prikupljenih podataka i izradu grafičkih prikaza kako bi podaci bili razumljiviji i pristupačniji roditeljima i drugim relevantnim dionicima.
6. Prezentacija rezultata:
Prezentacija rezultata na predavanju za roditelje na kojem će se raspravljati o analiziranoj
problematici, pružiti dodatna pojašnjenja sa svrhom educiranja o važnosti podrške u učenju
djece o sigurnom kretanju i poticanje dijaloga o potrebnim koracima vezanim za sigurnije
sudjelovanju djece u prometu. Uključuje pružanje informacija o zajedničkim praksama koje
podržavaju sigurnost djece u prometu.
„Sigurniji put do škole“ - edukacija za djecu nižih razreda i volontere
Nastavno na izvještaj „Sigurniji put do škole“ izrada edukativnog materijala prilagođenog
uzrastu djece nižih razreda kako bi se potaknula pažnja i sudjelovanje djece.
Tijekom školske godine, prije ili tijekom EU tjedna mobilnosti i Globalnog tjedna sigurnosti cestovnog prometa edukator posjećuje školu i
provodi radionice s učenicima nižih razreda. 
Za volontere organizirada demonstracije na terenu kako bi pomogli djeci praktično
svladavanje sigurnog kretanja po sigurnim rutama.                                                                                                                                                                                                                             Proslava Globalnog tjedna sigurnosti cestovnog prometa (10.05.2024.):  Kampanja organiziranog hodanja u školu u probnom razdoblju uoči Globalnog tjedna sigurnosti cestovnog prometa u cilju promocije sigurne aktivne mobilnosti (pješačenja, biciklizma i korištenja javnoga prijevoza) kao sredstva dolaska u školu.

	
	

	
	

	Cilj(evi) aktivnosti 
	Osnaživanje djece i roditelja: Edukacija pridonosi osnaživanju djece i roditelja da prepoznaju i
izbjegnu opasnosti u prometu.
Smanjenje rizika: Djeca se upoznaju sa znanjem i vještinama potrebnim za sigurnije kretanje
do škole.
Stvaranje svijesti o sigurnosti: Lokalna zajednica postaje svjesnija važnosti sigurnog kretanja
djece i odgovornosti svih dionika. 

	Datum održavanja
	Proljeće i jesen 2024

	Procijenjena vrijednost  
	2000 Eura

	 

	
	

	Članak 3. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	
	

	Članak 4. 

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 



Ad. 2  Prijedlog Odluke o stavljanju izvan snage Urbanističkog plana uređenja „Savski park – istok“
Članovima vijeća je materijal dostavljen uz poziv za sjednicu.
Vijeće  jednoglasno donosi;
                                         
Z A K L J U Č A K

                  o prijedlogu Odluke o stavljanju izvan snage Urbanističkog plana uređenja 
                                                           „Savski park – istok” 

1. Vijeće Mjesnog odbora „Petar Zrinski“ suzdržalo se od davanja mišljenja o prijedlogu Odluke o stavljanju izvan snage Urbanističkog plana uređenja „Savski park – istok“.

2. Ovaj se zaključak dostavlja Vijeću Gradske četvrti Donji grad.


Ad. 3  Prijedlog Odluke o stavljanju izvan snage Urbanističkog plana uređenja „Savski park –  zapad“
Članovima vijeća je materijal dostavljen uz poziv za sjednicu.
Vijeće  jednoglasno donosi;
Z A K L J U Č A K

                  o prijedlogu Odluke o stavljanju izvan snage Urbanističkog plana uređenja 
                                                           „Savski park – zapad” 

1. Vijeće Mjesnog odbora „Petar Zrinski“ suzdržalo se od davanja mišljenja  o prijedlogu Odluke o stavljanju izvan snage Urbanističkog plana uređenja „Savski park – zapad“.

2. Ovaj se zaključak dostavlja Vijeću Gradske četvrti Donji grad.


Ad. 4.  Nacrt prijedloga Odluke o stavljanju izvan snage Urbanističkog plana uređenja groblja Moravče
Članovima vijeća je materijal dostavljen uz poziv za sjednicu.
Vijeće  jednoglasno donosi;
Z A K L J U Č A K

                  o Nacrtu prijedloga Odluke o stavljanju izvan snage  Urbanističkog plana  
                                                uređenja groblja Moravče


1. Vijeće Mjesnog odbora „Petar Zrinski“ suzdržalo se od davanja mišljenja o Nacrtu prijedloga Odluke o donošenju Urbanističkog plana uređenja groblja Moravče

2. Ovaj se zaključak dostavlja Vijeću Gradske četvrti Donji grad.

Ad. 5.  Pitanja i prijedlozi
Gosp. Turkalj je pitao je li gotovo postavljanje podzemnih spremnika u Donjem gradu i osvrnuo se na problem što građani u Primorskoj ulici koja imaju ugrađeni podzemni spremnik još uvijek ostavljaju ZGvrećice u tzv. “zelene kazete” čime se vizualno onečišćuje ulica i ostavlja se dojam da Grad Zagreb nikada nije bio prljaviji.

Sjednica je završila u 18,00  sati
Zapisnik sastavila: Ivana Živčić

[bookmark: _heading=h.2tn0oxr7xrtf]URBROJ: 251-13-11-1/006-24-02

Zagreb, 29. siječnja 2024.

                                                                          PREDSJEDNICA MJESNOG ODBORA
                                                                                            „PETAR ZRINSKI“

[bookmark: _GoBack]                                                                                                   Ivana Živčić, v.r.

Izvješće o glasanju na 32. sjednici VMO “Petar Zrinski”

